Geskep op 01 September 2021 | Druk | E-Pos
Lord Roberts was van mening dat wanneer hy in besit van Pretoria, die Transvaalse hoofstad, sou wees die Republikeinse magte hulle aan Britse gesag sou onderwerp. Toe Roberts op 5 Junie 1900 Pretoria aan die spits van sy troepe ongehinderd binnegery het, het daar, anders as wat die Britte verwag het, geen versoek om onderwerping van Boerekant gekom nie en moes die oorlog dus voortgesit word.
Sowat twee maande later het die slag by Dalmanutha in die laaste week van Augustus plaasgevind. In die waan dat hierdie vir die Boere verlore slag die einde van alle Boereweerstand sou beteken, het Roberts op hierdie dag die ZAR tot Britse gebied geproklameer.
Geskep op 31 Augustus 2021 | Druk | E-Pos
Die CristoNegrois 'n afgodsbeeld wat in Panama met karnavalfeestelikheid vereer word. Dit het in die 17de eeu aan die plaaslike kus uitgespoel nadat die krat waarin dit verpak was tydens 'n storm van 'n skip afgegooi is om die vrag ligter te maak. Dis van baie donker hout gemaak en twee maal per jaar van nuwe kleding voorsien. Aanbidders skenk dit as teken van toewyding daaraan asook 'n boetedoening vir hul sonde.
Hierdie beeld word jaarliks op 21 Oktobermet die Fees van die Swart Christus luisterryk vereer en selfs wonderwerke daaraan toeskryf. Verhale van hoe gebede aan die beeld die omgewing in die 18de eeu van 'n dodelike plaag gered het, is gewild. Pelgrims loop tot 85 km te voet vanaf Panamastad na die Iglesia de San Felipe, 'n Roomse kerk,waar die beeld gehuisves word. Sommige van hulle kruip selfs die laaste kilometers om deur selfkastyding seëninge te verkry.
1. 1918: Lees in hoofartikel waaroor dr DF Malan se onafhanklikheidstoespraak hoofsaaklik gehandel het.
2. 1871: Basoetoeland se administrasie word met dié van die Kaapkolonie verenig.
3. 1929: Die spoorlyn tussen Messina en Beitbrug, die grenspos tussen SA en Zimbabwe, toe nog Rhodesië, geopen.
4. 1977: Die administrasie van Walvisbaai in SWA word na Kaapprovinsie verplaas.
Geskep op 30 Augustus 2021 | Druk | E-Pos
"Hy moet meer word, maar ek minder." (:30).
Geliefdes, wat 'n pragtige belydenis van Johannes wat ons vandagkan aanhoor. En weliswaar ook 'n belydenis wat ons baie, baie meer in die tyd waarin ons leef behoort te hoor. Ja, die humanisme wat die samelewing oorspoel, ja ongelukkig ook in baie sogenaamde kerke die oorhand kry, verkondig presies die teenoorgestelde van hierdie belydenis. God moet volgens hierdie kettery van humanisme minder word, sodat ék, die wonderlike mens, meer kan word. Ja, God word deur hierdie dwaling van sy Goddelike troon as hoogste gesag in die mens se gedagte verwyder sodat die mens as sy eie "god" kan optree. Die enigste "plek" wat God in hierdie verwerplike dwaling gebied word, is om as 'n dienskneg aan die mens se eise en bevele te voldoen.
1. 1953: Die Familiebybel in die vorm van die State-Vertaling het 'n baie belangrike rol by huisgodsdiens in die Afrikaanse gesinsverband gespeel; hiermee in gedagte is besluit om met die verskyning van die revisie van die Afrikaanse Vertaling, 'n Familiebybel in Afrikaans vir Afrikaanse gesinne beskikbaar te stel.
2. 1955: Rondalia het in 1955 as vakansie-oord by Hibberdene begin onder leiding van C.A.Bisschoff. Spoedig is dit omgeskakel in 'n Toerklub. Dit het gou 'n uiteenlopende reeks diense aan die motorpubliek begin lewer en vakansie-oorde, motelle, en die grootste duikklopwerk- en toetssentrum-organisasie in die land gewoerd met verskeie takkantore en die hoofkantoor in Pretoria. Hulle het ook 'n pragtige toeristeblad uitgegee genoem Die Mylpaal.
Geskep op 29 Augustus 2021 | Druk | E-Pos
"Waak dan, omdat julle die dag en die uur nie weet waarop die Seun van die mens kom nie"(Mt.25:13).
In die Nagmaal-formulier lees ons die volgende bekende woorde:
"Ons verkondig by die nagmaal ook ons toekomsverwagting. Ons het in dié feesmaal die versekering dat die Here Jesus een met ons is. Tog sien ons as sy bruidskerk, ook uit na sy wederkoms. Ons verkondig daarmee die dood van die Here totdat Hy weer kom. In die nagmaal verlang die gemeente, as bruid van Christus, na die bruilofsmaaltyd van die Lam".
Met die instelling van die nagmaal het Jesus by 'n Joodse kulturele gebruik van sy tyd aangesluit. As 'n man destyds met 'n vrou wou trou, het hy haar oor sy voorneme ingelig. As sy daarmee te vinde was, het hulle na haar vader se huis gegaan om van hul voorneme te verwittig en om sy goedkeuring te vra. Indien dit hom geval het, het die aanstaande skoonseun iets waardevol vir haar gegee. As hy daarmee tevrede was, het hy vir hulle wyn in 'n beker gegooi om saam te drink en was hulle van daardie oomblik af verloof.
Daarna het die man die huis alleen verlaat sodat sy aanstaande bruid haar vir die troudag kon begin voorberei. Hy is terug na sy vader se huis om hom van die gebeure te verwittig waarna hy 'n plek vir hom en sy aanstaande bruid begin bou het. Hy was nie geregtig om na haar teug te keer voordat sy vader tevrede met die voltooide huis was en hom die groen lig vir die huwelik gegee het nie.
KULTUURDAGBOEK 29 AUGUSTUS
Die republikeinsgesinde Trekkers tussen die Oranje- en Vaalrivier was gekant teen die anneksasie van die gebied deur sir Harry Smith vroeg in 1848. Op versoek van die Winburgers het Andries Pretorius met 'n mag wat later tot 1 000 aangegroei het, in die Oranjerivier-Soewereiniteit aangekom en die Britse Resident versoek om die land te verlaat.
Ons het die afgelope week in die hoofstroommedia gelees dat die ANC-regime ons dreig om die "inenting" op ons af te forseer, hetsy deur wetgewing of ander metodes. Soos ons weet is Suid-Afrika maar altyd bietjie agter die res van die wêreld waar hierdie stap reeds in talle lande uitgevoer word. Soos ook in Amerika is daar baie lande wat reeds die "inentings-paspoort" inbring en die bevolking dwing om dit te besit as bewys van "volle inenting" (wat nooit "vol" sal wees nie aangesien daar nou reeds gepraat word van 'n "booster" elke drie maande.)
Indien God nie betyds ingryp nie sal Suid-Afrika ook hierdie pad stap. Mag elkeen van sy kinders sterk staan teen hierdie sataniese vergrype teen die mensdom wat in werklikheid 'n volskaalse oorlog teen ons gaan word.
Naomi Wolf, skryf in haar boek "The End of America: Letter of Warning to a Young Patriot", dat die tirannie begin met die voorhou van 'n skrikwekkende interne en/of eksterne bedreiging. Dit kan 'n werklike of verbeelde bedreiging wees, maar in beide gevalle word dit gesien as 'n bedreiging. Voorheen was dit veral terrorisme wat ons van ons vryhede beroof het. Die 'oorlog teen terreur' het nou verskuif van onbekende terroriste na 'n nog meer ontwykende vyand: die virus. En in teenstelling met vorige oorloë, sluit vyande van die staat nou 'n land se eie burgers in! Teenstand teen COVID -maatreëls is nou ook op die lys van moontlike terreurbedreigings van die Departement van Binnelandse Veiligheid.
KULTUURDAGBOEK 28 AUGUSTUS
Maria Elisabeth Rothman is op Swellendam gebore. As M.E.R. het sy een van die mees geliefde en gewaardeerde skryfsters van die Afrikaanse letterkunde geword.
M.E.R. was een van die eerste vroue wat in Suid-Afrika 'n BA-graad verwerf het. In 1922 word sy aangestel as die eerste vroueredaktrise van Die Burger. Weens haar daadwerklike belangstelling in maatskaplike werk is sy in 1928 benoem tot die organiserende sekretaresse van die ACVV.
In 1938 word 'n Carnegiebeurs aan haar toegeken en het sy 'n studiereis onderneem na die VSA. Ook verskeie Europese lande het sy besoek.
Geskep op 27 Augustus 2021 | Druk | E-Pos
Hierdie liggaam het sy ontstaan in die eerste plek te danke aan die suksesvolle optrede van die Republiekfeeskoor in 1966 by die Sentrale Fees by die Voortrekkermonument.
Die geesdrif van die persone wat deelgeneem het, het diegene wat die leiding op hulle geneem het, laat besef dat die geleentheid nog nie verby is om ons volk tot 'n singende volk te inspireer nie. Die Koorraad het dus opgetree as 'n koördinerende liggaam vir die verskillende kore en aanverwante verenigings en het daadwerklik bygedra tot die bevordering van sang in die algemeen deur die reël van plaaslike koorfeeste en ook koorfeeste op provinsiale of streeksbasis.
Geskep op 26 Augustus 2021 | Druk | E-Pos
"Maar vaste spys is vir volwassenes, vir die wat geestesvermoëns besit deur die gewoonte geoefen, om goed van kwaad te onderskei" (Heb.5:14).
Gelowiges kom soms in omstandighede waar hulle nie baie seker van God se wil is nie. Om dan maar net 'n besluit te neem en te hoop vir die beste, kan die teenoorgestelde gevolge hê. Gelowiges moet eerder biddend en geduldig na die wil van God soek waarvoor grondige kennis van die Bybel noodsaaklik is.
Geloof is om God op sy Woord te neem, sy beloftes daarin te vertrou en baie geduldig op die nodige antwoorde te wag.
"...omdat ek juis hierop vertrou, dat Hy wat 'n goeie werk in julle begin het, dit sal voleindig tot op die dag van Jesus Christus" (Fil.1:6).